રાજકોટ મહાપાલિકાના વોર્ડ નં.18ના કોઠારિયા વિસ્તાર કાદવનગરી બની ગયો છે. એક મહિનાથી લગાતાર રજૂઆતો છતાં ઈસ્ટઝોન કચેરીના અધિકારીઆે અને ઈજનેરો દ્વારા કોઈ કામગીરી કરવામાં નહી આવતાં વોર્ડ નં.18ના તમામ રસ્તાઆે પર રબડીરાજ જોવા મળી રહ્યું છે. 25 સોસાયટીઆેમાં તાકિદે મોરમ પાથરવાની જરૂરિયાત છે પરંતુ તંત્રવાહકો કોઠારિયામાં સ્થળ નિરીક્ષણ માટે જવાની તસ્દી પણ લેતાં નથી. તંત્રની ઘોર બેદરકારીના પાપે તાજેતરમાં જ કોઠારિયામાંથી ડેંગ્યુના 28 કેસ મળી આવ્યા છે અને હજુ સઘન સફાઈ, મોરમ પાથરવી, દવા છંટકાવ, ફોગિંગ જેવી કામગીરી કરવામાં નહી આવે તો કોઠારિયામાં ભયાનક રોગચાળો ફાટી નીકળવાની ભીતિ છે. વોર્ડ નં.18ના નગરસેવકો આક્ષેપ કરી રહ્યા છે કે તેમણે ડેપ્યુટી કમિશનર ચેતન ગણાત્રા, સિટી એન્જિનિયર ચિરાગ પંડયા અને હેલ્થ આેફિસર મનિષ ચુનારાને વારંવાર રજૂઆતો કરી હોવા છતાં આજ દિવસ સુધી કોઈ કાર્યવાહી હાથ ધરાઈ નથી.